recursal/SuperWikiNEXT-32B huggingface dataset:
Ένας **κατάλογος** **Ρόμπινσον (Αγγλ.: Robinson List)** ή **Κατάλογος** **Υπηρεσίας Προτιμήσεων Αλληλογραφίας (Mail Preference Service** **List** - **MPS**) είναι ένας **κατάλογος** αποκλεισμού ατόμων, τα οποία δεν επιθυμούν να λαμβάνουν μεταδόσεις διαφημίσεων. Η προώθηση αγαθών μπορεί να πραγματοποιείται μέσω ηλεκτρονικού ταχυδρομείου, ταχυδρομικών υπηρεσιών, τηλεφώνου ή τηλεομοιοτυπίας (φαξ). Σε κάθε περίπτωση, τα στοιχεία επικοινωνίας θα τοποθετηθούν σε μια μαύρη λίστα. Αν και ο σκοπός ενός τέτοιου καταλόγου είναι η μείωση της ανεπιθύμητης προώθησης αγαθών, η αρχή ότι "τα δεδομένα είναι ιδιωτικά μόνο έως ότου κάποιος αποφασίσει ότι δεν είναι" δείχνει ότι μπορεί επίσης να δημιουργήσει μη ζητηθείσα διαφήμιση. 

Στο Ηνωμένο Βασίλειο, η Υπηρεσία Προτιμήσεων Αλληλογραφίας συνθέτει έναν κατάλογο Ρόμπινσον, ο οποίος χρηματοδοτείται από τη βιομηχανία άμεσης διαφήμισης μέσω ταχυδρομείου, και η οποία συλλέγει ονόματα και διευθύνσεις ατόμων που δεν επιθυμούν να λάβουν άμεση διαφήμιση. Αυτός ο κατάλογος διανέμεται σε διαφημιστικές εταιρείες, οι οποίες στη συνέχεια είναι υπεύθυνες να *μην* επικοινωνούν με τους ανθρώπους που περιλαμβάνονται στον κατάλογο. Παρόλο που η χρήση αυτού του καταλόγου διέπεται από την Αρχή Διαφημιστικών Προτύπων (Advertising Standards Authority) και τον Κώδικα Δεοντολογίας της Ένωσης Άμεσης Διαφήμισης (Direct Marketing Association), υπάρχει το ενδεχόμενο τα ονόματα που περιλαμβάνονται στον κατάλογο να χρησιμοποιηθούν για το αντίθετο από τον σκοπό του καταλόγου, είτε τυχαία είτε εκ προθέσεως.

Παραδείγματα
------------

* Βελγική λίστα Robinson
* Βρετανική υπηρεσία προτιμήσεων τηλεφώνου (British Telephone Preference Service)
* Καναδική λίστα μη κλήσης
* Γαλλική πορτοκαλί λίστα (French liste orange)
* Ιταλική Registro Pubblico delle Opposizioni  ("Δημόσιο Μητρώο Αντιθέσεων")
* Υπηρεσία απομάκρυνσης ονόματος της Νέας Ζηλανδίας
* Ισπανική λίστα Robinson
* Υπηρεσία ταχυδρομικών προτιμήσεων του Ηνωμένου Βασιλείου
* Το εθνικό μητρώο Μη Κλήσεων των Ηνωμένων Πολιτειών
* 
* Το Μητρώο Μη Κλήσεων της Αυστραλίας

Δείτε Επίσης
------------

* Άμεσο μάρκετινγκ
* Μάρκετινγκ ηλεκτρονικού ταχυδρομείου
* Ταχυδρομείο
* Αποκλεισμός

Βιβλιογραφικές Αναφορές
-----------------------

1. ↑  «Robinsonlist». Robinsonlist.be. Ανακτήθηκε στις 30 Οκτωβρίου 2013.
2. ↑  «Registro Pubblico delle Opposizioni» [Public Registry of Oppositions] (στα Italian). Ανακτήθηκε στις 3 Απριλίου 2017. CS1 maint: Μη αναγνωρίσιμη γλώσσα (link)
3. ↑  «Servicios de Listas Robinson». Listarobinson.es. Ανακτήθηκε στις 31 Ιουλίου 2012.
4. ↑  «Mail Preference Service». Mpsonline.org.uk. Αρχειοθετήθηκε από το πρωτότυπο στις 28 Φεβρουαρίου 2008. Ανακτήθηκε στις 31 Ιουλίου 2012.

Εξωτερικοί Σύνδεσμοι
--------------------

* stopjunkmail.org.uk - Δωρεάν και ανεξάρτητη συμβουλή για τους κατοίκους του Ηνωμένου Βασιλείου σχετικά με τη διακοπή της ανεπιθύμητης αλληλογραφίας
* stopjunkmail.co.uk - Δωρεάν και ανεξάρτητες συμβουλές για κατοίκους του Ηνωμένου Βασιλείου σχετικά με τη διακοπή ταχυδρομικού ανεπιθύμητου ταχυδρομείου
* Η αναφορά του USA.gov για την τηλε-αγορά και την ανεπιθύμητη αλληλογραφία
Τα πέτρινα γεφύρια είναι σημαντικότατο κομμάτι της παραδοσιακής Καστοριανής αρχιτεκτονικής. Συναντώνται σε όλο το νομό και εντυπωσιάζουν με τις ιδιαίτερες δυνατότητες των κατασκευαστών τους. Τα πιο γνωστά είναι το γεφύρι της Ζούζουλης, το γεφύρι της Κορομηλιάς, το γεφύρι Κουσιουμπλή και το γεφύρι στο Μπερίκι.

Γεφύρι Ζούζουλης
----------------

Βρίσκεται σε απομακρυσμένη περιοχή στο νοτιότερο άκρο του νομού Καστοριάς, είναι κτισμένο πάνω από τα νερά του ζουζουλιώτικου ρέματος και συνδέει τον Σμόλικα με το Βόιο. Είναι μονότοξο, έχει μήκος 25 μέτρα και ύψος 7 μέτρα. Κατασκευάστηκε το 1880 από τεχνίτες με καταγωγή τα μαστοροχώρια της Κόνιτσας. Η κατασκευή του χρηματοδοτήθηκε είτε από έναν αγωγιάτη, στη μνήμη του αδερφού του που πνίγηκε στο ποτάμι, είτε από κάποιον άρχοντα που, συγκινημένος από τον πνιγμό ενός κοριτσιού, θέλησε να κατασκευάσει τη γέφυρα.

Γεφύρι Κουσιουμπλή
------------------

Το γεφύρι του Κουσιουμπλή εντοπίζεται ανάμεσα στους ορεινούς όγκους του Βοΐου και του Σμόλικα στο ζουζουλιώτικο ρέμα, ενώ συνέδεε παλαιότερα τα χωριά Ζούζουλη και Επταχώρι, τη Φούρκα και τα βοσκοτόπια τού Προφήτη Ηλία και του Κούτσουρου. Είναι μονότοξο, έχει άνοιγμα τόξου 14 μέτρα, ύψος 8 μέτρα, συνολικό μήκος 33 μέτρα και πλάτος 2,40 μέτρα. Χτίστηκε στα τέλη του 18ου και τις αρχές του 19ου αιώνα από τους Επταχωρίτες μάστορες Γεώργιο Δήμο, Τσιαμοχρήστο, και τους αδερφούς Γαλάνη, στην τοποθεσία Φράξο, στα πρώτα χιλιόμετρα του δρόμου που ενώνει το Επταχώρι με τη Ζούζουλη.

Γεφύρι Μπερίκι ή Δενδροχωρίου
-----------------------------

Το γεφύρι στο Μπερίκι είναι μονότοξο, με άνοιγμα 16 μέτρων, ύψος 8,7 μέτρων, μήκος 26 μέτρα και πλάτος 3 μέτρα. Το άνοιγμα του τόξου του σχηματίζει καμάρα σε σχήμα σχεδόν τέλειου κύκλου. Κατασκευάστηκε από τον αρχιμάστορα Σδρόλιο, ο οποίος καταγόταν από το χωριό Ντέμπενι (σημερινό Δενδροχώρι), πιθανώς το 1866. Δίπλα στο γεφύρι υπήρχε, ενδεχομένως, ένας νερόμυλος και ένα χάνι. Κατά πάσα πιθανότητα από εκεί προήλθε το όνομα της περιοχής (χάνι Μπερίκι). Βρίσκεται δίπλα στον κάθετο άξονα της Εγνατίας Οδού (προς Αλβανία) λίγο μετά την διασταύρωση προς Δενδροχώρι. Σύμφωνα με τοποθετημένες πινακίδες, από εκεί ξεκινάει το Ορειβατικό μονοπάτι Κορομηλιάς - Σιδηροχωρίου.

Γεφύρι Κορομηλιάς
-----------------

Το γεφύρι της Κορομηλιάς είναι κτισμένο ένα περίπου χιλιόμετρο βόρεια από το χωριό Κορομηλιά Καστοριάς, πάνω στον Λαδοπόταμο (ή Βίστριτσα ή Λιβαδοπόταμος) παραπόταμο του Αλιάκμονα. Είναι μονότοξο και έχει μήκος 26 μέτρα, πλάτος 3 μέτρα, ύψος 8,7 μέτρα και άνοιγμα τόξου 16 μέτρα ενώ παλιότερα ένωνε την Κορομηλιά με το Δενδροχώρι. Κτίστηκε το 1865 από Γάλλους τεχνικούς που ήταν στην υπηρεσία του Οθωμανικού Στρατού, κι αποτελείται από ασβεστόλιθο και σχιστολιθικές μαυρόπλακες.

Παραπομπές
----------

1. ↑  «Γεφύρι Της Κορομηλιάς». 1 Απριλίου 2023.

Πηγές
-----

* Τουριστικός οδηγός Καστοριάς, Νομαρχιακή Αυτοδιοίκηση Καστοριάς
* Μακεδονικά Γεφύρια, Γεώργιος Π. Τσότσος, Εκδόσεις UNIVERSITY STUDIO PRESS, Θεσσαλονίκη, 1997, ISBN13 9789601205878
Το **Doctor Doctor** είναι ένα τραγούδι του αγγλικού Hard Rock συγκροτήματος UFO, γραμμένο από τον καινούριο, εκείνη τη στιγμή, κιθαρίστα Μίκαελ Σένκερ και τον τραγουδιστή του συγκροτήματος Φιλ Μογκ. Συμπεριλήφθηκε στον δίσκο *Phenomenon* και κυκλοφόρησε το 1974 ως single, το οποίο καταρχήν δε γνώρισε κάποια επιτυχία στα βρετανικά τσαρτ. Ωστόσο, το 1979 μπήκε στα βρετανικά τσαρτ, μετά από μία ζωντανή εκτέλεση του, του 1979, που κυκλοφόρησε ως single, κι έτσι έγινε η πρώτη μεγάλη επιτυχία του σχήματος. Το 2010, μία ζωντανή εκτέλεση του κομματιού με τον Βίνι Μουρ, συμπεριλήφθηκε στον άλμπουμ *Best of a Decade*.

Το κομμάτι παρέμεινε στο tracklist του συγκροτήματος σε ζωντανές εκτελέσεις σταθερό, όπως επίσης και στου συγκρότημα του Σένκερ, Michael Schenker Group. Το τραγούδι έχει υποστεί αρκετές διασκευές από γνωστά Heavy Metal συγκροτήματα, με την πιο αξιοσημείωτη να είναι αυτή των Iron Maiden, το οποίο χρησιμοποιείται ως εναρκτήριο κομμάτι τους, στις πρόσφατες ζωντανές εκτελέσεις, μέσω μεγαφώνων.

Παραπομπές
----------

1. ↑  Strong, Martin C. (1995). *The Great Rock Discography*. Edinburgh, Great Britain: Canongate Books. σελ. 853. ISBN 0-86241-541-1.
2. ↑   «UFO Official Charts». Official Charts Company. Ανακτήθηκε στις 13 Αυγούστου 2013.
3. ↑
4. ↑
5. ↑   «Lord of the Flies». The Iron Maiden Commentary. Ανακτήθηκε στις 13 Αυγούστου 2013.
6. ↑   «Iron Maiden Split Poljud before concert UFO: Doctor, Doctor HQ». YouTube. Ανακτήθηκε στις 13 Αυγούστου 2013.
Tο τετραπτεπτίδο βαλυλ-γλυκυλ-σερυλ-αλανίνη (VGSA). Με πράσινο χρώμα φαίνεται η βαλίνη στο αμινοτελικό άκρο, ενώ με μπλε η αλανίνη στο καρβοξυτελικό άκρο. Στο αμινοτελικό άκρο φαίνεται η ελεύθερη α-αμινομάδα (-ΝΗ2), ενώ στο C-άκρο η ελευθέρη καρβοξυλομάδα (-COOH).
Ως **καρβοξυτελικό** ή **καρβοξυλικό άκρο** (γράφεται και **C-άκρο** ή **COOH-άκρο**) χαρακτηρίζεται το ένα από τα δύο άκρα μιας πολυπεπτιδικής αλυσίδας και συγκεκριμένα αυτό που διαθέτει μια ελεύθερη καρβοξυλομάδα (-COOH). Το άλλο άκρο του πολυπεπτιδίου, στο οποίο υπάρχει μια ελεύθερη α-αμινομάδα, ονομάζεται *αμινοτελικό άκρο*. Κατά σύμβαση, όταν γράφουμε την αμινοξική αλληλουχία ενός πεπτιδίου, ή μιας πρωτεΐνης, ξεκινάμε πάντα με το αμινοτελικό άκρο (στα αριστερά) και τελειώνουμε με το καρβοξυτελικό (στα δεξιά). Για παράδειγμα, το τετραπτεπτίδο βαλυλ-γλυκυλ-σερυλ-αλανίνη, θα γραφτεί Val-Gly-Ser-Ala (ή συνηθέστερα VGSA) που σημαίνει ότι η βαλίνη βρίσκεται στο αμινοτελικό άκρο, ενώ η αλανίνη στο C-άκρο. Έτσι, το τετραπεπτίδιο VGSA είναι τελείως διαφορετικό από το ASGV.

Kατά την πρωτεϊνοσύνθεση, οι πολυπεπτιδικές αλυσίδες επιμηκύνονται πάντα με κατεύθυνση από το αμινοτελικό προς το καρβοξυτελικό άκρο. Επομένως, το καρβοξυτελικό άκρο είναι αυτό που συντίθενται τελευταίο και το τελικό αμινοξύ του C-άκρου κωδικοποιείται από την τριπλέτα αμέσως πριν το κωδικόνιο λήξης.

Παραπομπές
----------

1. ↑  Alberts 2002, σελ. G:6.
2. ↑  Alberts 2002, σελ. G:3.
3. ↑  Stryer 1997, σελ. 22.
4. ↑  Alberts 2002, σελ. 342.

### Συγγράμματα

* Styer, Lubert (1997). *ΒΙΟΧΗΜΕΙΑ* (3η έκδοση). Ηράκλειο: Πανεπιστημιακές Εκδόσεις Κρήτης. ISBN 960-7309-62-6.
* Alberts, Bruce (2002). *Molecular Biology of the Cell* (4η έκδοση). Garland Science. ISBN 0-8153-4072-9.  Unknown parameter `|coauthors=` ignored (`|author=` suggested) (βοήθεια)
Το **Don - The Chase Begins Again** είναι μια ταινία ινδικής παραγωγής, του 2006 σε σκηνοθεσία του Φαρχάν Ακτάρ και αποτελεί ριμέικ της ταινίας *Don* (1978), το σενάριο της οποίας είχε γράψει ο πατέρας του σκηνοθέτη, Τζαβέντ Ακτάρ. 

Στην ταινία που γυρίστηκε σε Μαλαισία, Γαλλία και Ινδία, πρωταγωνιστούν οι Σαρούκ Καν, Πριγιάνκα Τσόπρα, Αρτζούν Ραμπάλ, Ισάα Κοπικάρ και Καρίνα Καπούρ. Η ταινία ξεκίνησε να προβάλλεται στις 20 Οκτωβρίου του 2006 και έγινε μεγάλη εισπρακτική επιτυχία τόσο στην Ινδία όσο και στο εξωτερικό. Η ταινία επιλέχθηκε μεταξύ άλλων για προβολή και στο Φεστιβάλ του Βερολίνου.

Περίληψη
--------

Ο Ντον είναι το δεξί χέρι του Σινγκάνια, ενός από τους δύο άρχοντες του υποκόσμου στην Ινδία. Η Ρόμα, μια πανέμορφη γυναίκα, θα βρεθεί στο δρόμο του όταν εκείνος δολοφονεί τον αδερφό της Ραμές και στη συνέχεια την αρραβωνιαστικιά του Καμίνι. Η Ρόμα θα επιδιώξει να φτάσει κοντά στο Ντον με σκοπό να τον εκδικηθεί δολοφονώντας τον. Ο επιθεωρητής Ντε Σίλβα θα της ζητήσει να βοηθήσει την αστυνομία προκειμένου να τον παγιδεύσουν και έτσι να φθάσουν στον Σινγκάνια. Σε μια σύγκρουση με την αστυνομία ο Ντον τραυματίζεται θανάσιμα και ο Ντε Σίλβα τον αντικαθιστά με το σωσία του Βιτζέι. Ο Βιτζέι οδηγεί την αστυνομία στα ίχνη του Σινγκάνια αλλά σύντομα θα αποκαλυφθεί ότι κάτι δεν πάει καλά και ότι υπάρχει κάποια σχέση μεταξύ του Ντε Σίλβα και του δεύτερου άρχοντα του υποκόσμου και ορκισμένου εχθρού του Σινγκάνια, Βαρντάν.

Διανομή
-------

* Σαρούκ Κάν - Ντον / Βιτζέι
* Πριγιάνκα Τσόπρα - Ρόμα
* Αρτζούν Ραμπάλ - Τζαστζίτ / Τζέι Τζέι
* Ισάα Κοπικάρ - Ανίτα
* Μπομάν Ιράνι - Ντε Σίλβα / Βαρντάν
* Καρίνα Καπούρ - Καμίνι
* Ντιβακάρ Πουντίρ - Ραμές
* Ρατζές Κατάρ - Σινγκάνια

Μουσική
-------

Η Ισάα Κοπικάρ και η Πριγιάνκα Τσόπρα στο τραγούδι *Aaj Ki Raat*.
Στην ταινία ακούγονται επτά τραγούδια. Δύο από τα τραγούδια του πρωτότυπου φιλμ του 1978, τα "*Khaike Paan Banaraswala*" και "*Yeh Mera Dil*" επανεκτελέστηκαν για την ταινία.

* "Main Hoon Don" - Σαάν
* "Yeh Mera Dil" - Σουνίντι Τσαουχάν
* "Maurya Re" - Σανκάρ Μαχαντεβάν
* "Khaike Paan Banaraswala" - Ουντίτ Νραγιάν, Σαρούκ Καν
* "Aaj Ki Raat" - Αλίσα Τσινόι, Μαχαλάχμι & Σονού Νιγκάμ
* "Don The Theme" - Ορχηστρικό
* "Don Revisited" - Μεντίβαλ Πουντίζ
* "Main Hoon Don (Funcinternational Mix)" - DJ Ράντολφ

Το τραγούδι "*Main Hoon Don*" αποτέλεσε μεγάλη εμπορική επιτυχία στην Ινδία, παραμένοντας για πολλές εβδομάδες στο Νο 1 των τσαρτς και για μήνες ολόκληρους μέσα στο τοπ-20.

Σημείωση:*Στο Ινδικό σινεμά υπάρχει η παράδοση (ακόμα και στις μέρες μας) όλες οι ταινίες να περιέχουν τραγούδια/μουσικά νούμερα ασχέτως από το είδος της ταινίας. Με την στενή έννοια του όρου θα μπορούσαμε να χαρακτηρίσουμε όλες τις ινδικές ταινίες σαν μιούζικαλ. Τα τραγούδια είναι στη συντριπτική τους πλειοψηφία γραμμένα αποκλειστικά για την εκάστοτε ταινία, οι ηθοποιοί ντουμπλάρονται από επαγγελματίες τραγουδιστές ενώ τα έσοδα από τις πωλήσεις της μουσικής είναι εξίσου σημαντικά με τα εισιτήρια που κάνει μια ταινία.*

Εξωτερικοί σύνδεσμοι
--------------------

* Επίσημη Ιστοσελίδα

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Σχήμα 1: Σχηματική παράσταση ενός μετατροπέα flyback 
Ο μετατροπέας **flyback** χρησιμοποιείται τόσο σε μετατροπή AC / DC όσο και DC / DC με γαλβανική απομόνωση μεταξύ της εισόδου και της ή των εξόδων. Ο μετατροπέας flyback είναι ένας μετατροπέας υποβιβασμού-ανύψωσης (buck-boost) όπου στη θέση του επαγωγού υπάρχει μετασχηματιστής. Ο μετασχηματιστής δίνει το πλεονέκτημα της απομόνωσης, ενώ ανάλογα με το λόγο των σπειρών του, αυξάνει ή μειώνει το λόγο εξόδου-εισόδου. Κατά την οδήγηση ενός λαμπτήρα πλάσματος ή ενός πολλαπλασιαστή τάσης, η δίοδος ανύψωσης του μετατροπέα ανύψωσης παραλείπεται οπότε η συσκευή ονομάζεται μετασχηματιστής flyback .

Δομή και αρχή λειτουργίας
-------------------------

 Εικόνα 2: Οι δύο καταστάσεις λειτουργίας ενός μετατροπέα flyback: Στην κατάσταση αγωγής του διακοπτικού στοιχείου, η ενέργεια μεταφέρεται από την πηγή τάσης εισόδου στον μετασχηματιστή (ο πυκνωτής εξόδου παρέχει ενέργεια στο φορτίο εξόδου). Στην κατάσταση αποκοπής, η ενέργεια μεταφέρεται από το μετασχηματιστή στο φορτίο εξόδου (και στον πυκνωτή εξόδου). 
 Εικόνα 3: Κυματομορφή - χρησιμοποιώντας τεχνικές ανίχνευσης από την πλευρά του πρωτεύοντος τυλίγματος - που δείχνει το «σημείο γονάτου». 
Η σχηματική παράσταση ενός μετατροπέα flyback μπορεί να φανεί στο σχήμα 1. Είναι ισοδύναμο με εκείνο ενός μετατροπέα buck-boost,  με τον επαγωγέα να διαχωρίζεται για να σχηματίσει ένα μετασχηματιστή. Επομένως, η αρχή λειτουργίας και των δύο μετατροπέων είναι πολύ παρόμοια: 

* Όταν ο διακόπτης είναι κλειστός (κορυφή του Σχήματος 2), το πρωτεύον του μετασχηματιστή είναι απευθείας συνδεδεμένο με την πηγή τάσης εισόδου. Το ρεύμα πρωτεύοντος και η μαγνητική ροή στον μετασχηματιστή αυξάνονται, αποθηκεύοντας ενέργεια στον μετασχηματιστή. Η τάση που προκαλείται στη δευτερεύον τύλιγμα είναι αρνητική, οπότε η δίοδος είναι ανάστροφα πολωμένη (δηλαδή στην αποκοπή). Ο πυκνωτής εξόδου παρέχει ενέργεια στο φορτίο εξόδου.
* Όταν ο διακόπτης είναι ανοιχτός (κάτω μέρος του σχήματος 2), το ρεύμα πρωτεύοντος και η μαγνητική ροή μειώνονται. Η τάση στο δευτερεύον είναι θετική, πολώνοντας ορθά τη διόδο και επιτρέποντας στο ρεύμα να ρέει από τον μετασχηματιστή. Ως αποτέλεσμα, η ενέργεια από τον πυρήνα του μετασχηματιστή επαναφορτίζει τον πυκνωτή και τροφοδοτεί το φορτίο.

Ο μετατροπέας flyback αποθηκεύει την ενέργεια στον μετασχηματιστή πριν από τη μεταφορά της στην έξοδο του μετατροπέα. Αυτό δίνει τη δυνατότητα προσθήκης πολλαπλών εξόδων εύκολα και με λίγα πρόσθετα κυκλώματα, αν και οι τάσεις εξόδου πρέπει να ταιριάζουν μεταξύ τους μέσω του λόγου των σπειρών.

Παραπομπές
----------

1. ↑   Ο μετατροπέας Flyback Αρχειοθετήθηκε 2017-08-30 στο Wayback Machine. - σημειώσεις διαλέξεων - ECEN4517 - Τμήμα Ηλεκτρολόγων Μηχανικών και Μηχανικών Υπολογιστών - Πανεπιστήμιο του Κολοράντο, Boulder.
***Floruit*** ή συντομογραφημένη **fl.** ή **flor.**, είναι λατινική λέξη που ακολουθείται από μια χρονική περίοδο και υποδεικνύει το διάστημα κατά το οποίο ένα αντικείμενο (πρόσωπο, είδος, σχολή) ήταν ενεργό, ανθούσε, βρισκόταν σε ακμή. Η λατινική λέξη floruit σημαίνει κυριολεκτικά «άνθισε» και προέρχεται από το ρήμα flōreō (3o πρόσωπο αορίστου). Ο όρος floruit χρησιμοποιείται ιδιαίτερα (αλλά όχι αποκλειστικά) όταν δεν είναι γνωστές οι ημερομηνίες γέννησης και θανάτου ενός ιστορικού προσώπου (όπως π.χ. συγγραφέα ή καλλιτέχνη). Αναφέρεται συνήθως στο χρονικό διάστημα γύρω από το τεσσαρακοστό έτος της ηλικίας ενός ατόμου και στα ελληνικά αποδίδεται ως «περίοδος ακμής».

Παραπομπές
----------

1. ↑  "Floruit" or "flourished" dates, Ιόνιο Πανεπιστήμιο, ανακτήθηκε στις 23 Ιουνίου 2012
2. ↑  Gerber D.E. *A companion to the Greek lyric poets*, Brill, 1997 : σ. 122
Ο κινηματογράφος **Παλλάς** βρίσκεται στην Πάτρα και συγκεκριμένα στην γωνία των οδών Δημ. Γούναρη και Αγίου Γεωργίου (25ης Μαρτίου), στο κέντρο της πόλης.

Ιστορία
-------

Το κτήριο κατασκευάστηκε το 1926 για να φιλοξενήσει την Τριάντειο Επαγγελματική Σχολή Πάτρας. Κατά την διάρκεια κατοχής φιλοξένησε τον Ερυθρό Σταυρό, ενώ έπειτα την λήξη του Β΄ Παγκόσμιου Πόλεμου ο χώρος ανακατασκευάστηκε και μετατράπηκε σε κινηματογράφο με την ονομασία *Τιτάνια* μέχρι το 1957 όπου έπειτα από νέα ανακατασκευή που πραγματοποιήθηκε αλλάζει όνομα και παίρνει το σημερινό, *Παλλάς*. Το 1991 ο κινηματογράφος σταμάτησε να λειτουργεί μέχρι το 2006 που ανακατασκευάστηκε και επαναλειτουργεί εκ νέου.

Πηγή
----

* *100 χρόνια κινηματογράφος στην Πάτρα*, Γιάννης Μουγγολιάς, Πάτρα 2003. ISBN 940-87684-0-3.
Η **Ideal Bikes** είναι μια βιομηχανία ποδηλάτων που εδρεύει στην Πάτρα. Ιδρύθηκε το 1926 με το όνομα "Μανιατόπουλος" και από το 1977 πουλάει με το όνομα **Ideal**. 

Σήμερα είναι η μεγαλύτερη εταιρία του είδους της στην Ελλάδα, απασχολεί 120 άτομα, και με περίπου 190.000 ποδήλατα το χρόνο μια από τις λίγες μεγάλες που κατασκευάζουν ποδήλατα στην Ευρώπη.

Ιστορία
-------

Το 1926 ιδρύεται στην Πάτρα με το όνομα **ΑΦΟΙ ΜΑΝΙΑΤΟΠΟΥΛΟΙ** ως εισαγωγική εταιρία. Το εμπορικό σήμα της εταιρίας γίνεται γνωστό ως "Ideal" το 1977. Η εταιρία *ΝΙΚΟΣ ΜΑΝΙΑΤΟΠΟΥΛΟΣ Α.Ε.* μεταφέρεται το 1991 στις σημερινές ιδιόκτητες εγκαταστάσεις της στον Άγιο Βασίλειο Πατρών. Το 1996 το *Mountain-Bike Team Varese* μετονομάζεται λόγου του ονόματος του χορηγού σε *Ideal Bikes Team* ενώ το 2006/2007 κερδίζει το *Team Zwilligscraft* με ποδήλατα *Ideal* το *Transalpchallenge*.

Εξωτερικοί σύνδεσμοι
--------------------

* 
* Το "Ideal Bikes Team" (από το Βαρέζε της Ιταλίας)
Ακολουθεί ένας **κατάλογος των ηγεμόνων του βασιλείου των Αστουριών**, ενός βασιλείου στην Ιβηρική χερσόνησο κατά τον Πρώιμο Μεσαίωνα. Δημιουργήθηκε ως καταφύγιο για τους Βησιγότθους ευγενείς, μετά την κατάκτηση της Ιβηρίας από το Χαλιφάτο των Ομεϋαδών. Μετά την αναγκαστική παραίτηση του Αλφόνσου Γ΄ από τους γιους του το 910, το βασίλειο χωρίστηκε σε τρία μέρη: Αστούριες, Λεόν και Γαλικία. Και οι τρεις επανενώθηκαν το 924 υπό το βασίλειο του Λεόν.

Για μεταγενέστερους βασιλείς, δείτε τον κατάλογο των μοναρχών του Λεόν και τον κατάλογο των μοναρχών της Γαλικίας. Από το 1388, ο τίτλος πρίγκιπας των Αστουριών χρησιμοποιείται για τους κληρονόμους του καστιλιανού και του ισπανικού θρόνου.

Κατάλογος
---------

| Εικόνα | Όνομα | Ζωή | Βασιλεία | Πρωτεύουσα των Αστουριών |
| --- | --- | --- | --- | --- |
|  | Πελάγιος Pelayo | π. 685 – 737 | 714 – 737 | Κάνγας δε Ονίς |
|  | Φαβίλα Fáfila, Favilac | απεβ. το 739 | 737 – 739 |
|  | Αλφόνσος Α΄ ο *Καθολικός* Alonso I, *el Católico* | π. 693 – 757 | 739 – 757 |
|  | Φρουέλα Α΄ ο *Σκληρός* Fruela I, Froila I, *el Cruel* | π. 722 – 768 | 757 – 768 |
|  | Αουρέλιους Aurelio | π. 740 – 774 | 768 – 774 | Σαν Μαρτίν |
|  | Σίλο | απεβ. το 783 | 774 – 783 | Πράβια |
|  | Mαουρεγάτους ο *Σφετεριστής* Mauregato, *el Usurpador* | π. 719 – 789 | 783 – 789 |
|  | Bερμούδο Α΄ ο *Διάκονος* Bermudo I, Vermudo I, *el Diácono* | π. 750 – 797 | 788 – 791 |
|  | Αλφόνσος Β΄ ο *Αγνός* Alfonso II, *el Casto* | π. 760 – 842 | 791 – 842 | Οβιέδο |
|  | Ραμίρο Α΄ | π. 790 – 850 | 842 – 850 |
|  | Oρδόνιο Α΄ | 821 – 866 | 850 – 866 |
|  | Aλφόνσος Γ΄ ο *Μέγας* Alfonso III, *el Magno* | 852 – 910 | 866 – 910 |
|  | Φρουέλα Β΄ ο *Λεπρός* Fruela II, Froila II, *el Leproso* | 875 – 925 | 910 – 924 |

Χρονοδιάγραμμα
--------------

Δείτε επίσης
------------

* Βασίλειο των Αστουριών
* Οίκος των Αστουριών-Λεόν
Συντεταγμένες: 38°32′7.1″N 22°51′5.0″E﻿ / ﻿38.535306°N 22.851389°E﻿ / 38.535306; 22.851389

Οι **Άγιοι Απόστολοι** είναι εγκαταλελειμμένος οικισμός του νομού Βοιωτίας. Βρίσκονται βορειοανατολικά της Χαιρώνειας και βορειοδυτικά του χωριού Ακόντιο, σε μικρή απόσταση από τους δύο οικισμούς. Μέχρι το 1953 ο οικισμός ονομαζόταν **Καράμπουσα**, οπότε μετονομάστηκε σε Άγιοι Απόστολοι.

Διατηρούσε μικρό πληθυσμό που παρέμενε στα ίδια περίπου επίπεδα με μικρές αυξομειώσεις, μέχρι την δεκαετία του 1960, οπότε ο οικισμός άρχισε να εγκαταλείπεται οριστικά.

Ιστορικό διοικητικών μεταβολών Καράμουσας
-----------------------------------------

Η Καράμουσα είχε, όπως και πολλές άλλες περιοχές της Ελλάδας, αξιόλογες διοικητικές μεταβολές, κατά τον 19ο και 20ο αιώνα, που σε γενικές - συνοπτικές γραμμές έχουν ως εξής:

### Καράμουσα Ν. Αττικής και Βοιωτίας

* ΦΕΚ 18Α - 18/10/1835

Ο οικισμός προσαρτάται στο δήμο Χαιρωνείας

### Καράμουσα Ν. Βοιωτίας

* ΦΕΚ 136Α - 08/07/1899

Ο οικισμός αποσπάται από το νομό Αττικής και Βοιωτίας και υπάγεται στο νομό Βοιωτίας

### Καράμουσα Ν. Αττικής και Βοιωτίας

* ΦΕΚ 282Α - 04/12/1909

Ο οικισμός υπάγεται στο νομό Αττικής και Βοιωτίας από το νομό Βοιωτίας

* ΦΕΚ 262Α - 31/08/1912

Το όνομα του οικισμού διορθώνεται σε Καράμπουσα

### Καράμπουσα Ν. Αττικής και Βοιωτίας

Ο οικισμός αποσπάται από το δήμο Χαιρώνειας και προσαρτάται στην κοινότητα Κόπραινας
Το όνομα του οικισμού προήλθε από τη διόρθωση του ονόματος του οικισμού Καράμουσα

* ΦΕΚ 223Α - 26/07/1943

Ο οικισμός αποσπάται από το νομό Αττικής και Βοιωτίας και υπάγεται στο νομό Βοιωτίας
Καράμπουσα Ν. Βοιωτίας

### Άγιοι Απόστολοι Ν. Βοιωτίας

* ΦΕΚ 195Α - 31/07/1953

Ο οικισμός Καράμπουσα μετονομάζεται σε Άγιοι Απόστολοι

* ΦΕΚ 14/03/1971

Ο οικισμός καταργείται.

Δημογραφικά στοιχεία
--------------------

Πορεία του πληθυσμού

|  |  |  |  |  |  |  |  |
| --- | --- | --- | --- | --- | --- | --- | --- |
| **Έτος** | 1835 | 1907 | 1920 | 1928 | 1940 | 1951 | 1961 |
| **Πληθ.** | 12 | 51 | 55 | 62 | 91 | 139 | 49 |

Ο οικισμός καταργήθηκε το 1971. Μέχρι τότε ανήκε διοικητικά στην κοινότητα Χαιρώνειας.

Παραπομπές
----------

1. ↑  «Πανδέκτης: Karampousa -- Agioi Apostoloi». *pandektis.ekt.gr*. Ανακτήθηκε στις 24 Δεκεμβρίου 2019.
2. ↑  «ΕΕΤΑΑ» (PDF).
3. ↑  Εθνικό Ίδρυμα Ερευνών, Εξέλιξη πληθυσμού επαρχίας Λιβαδειάς
4. ↑  «Διοικητικές Μεταβολές Δήμων και Κοινοτήτωνwebsite=ΕΕΤΑΑ». Ανακτήθηκε στις 24 Δεκεμβρίου 2019.
| F406 |
| --- |
| F406 Reims-Cessna F406 του Λιμενικού Σώματος |
| Περιγραφή |
| Αποστολή | Πολιτικό αεροσκάφος μεταφοράς επιβατών/φορτίου Θαλάσσιας επιτήρησης |
| Πλήρωμα | 1 |
| Κατασκευαστής | Reims Aviation |
| Διαστάσεις |
| Μήκος | 11,89 m |
| Εκπέτασμα | 15,09 m |
| Ύψος | 4,01 m |
| Επιφάνεια πτέρυγας | 23,48 m² |
| Βάρος |
| Μεικτό | 4.264 kg |
| Πηγή ισχύος |
| Κινητήρες | 2× Pratt & Whitney PT-6 turboprop |
| Επιδόσεις |
| Μέγιστη ταχύτητα | 455 km/h |
| Αυτονομία | 2,200 km |
| Μέγιστο ύψος | 9.144 m |
| Μεταφορική Ικανότητα |
|  | 14 επιβάτες |
|

Το **Reims-Cessna F406 Caravan II** είναι Γαλλικό δικινητήριο τουρμοπρόπ αεροσκάφος, σχεδιασμένο και κατασκευασμένο από την Reims Aviation σε συνεργασία με την Cessna.

Σχεδίαση και εξέλιξη
--------------------

Το *F406 Caravan II* είναι δικινητήριο δεκατετραθέσιο μονοπλάνο, χαμηλής πτέρυγας, συμβατικής κατασκευής από αλουμίνιο και χάλυβα. Αποτελεί εξέλιξη του Cessna 404 με δύο κινητήρες *Pratt & Whitney PT-6* και είναι παρόμοιο με το συμπιεζόμενης καμπίνας Cessna 441. Το αεροσκάφος πέταξε πρώτη φορά στις 22 Σεπτεμβρίου 1983 και βρίσκεται ακόμα σε παραγωγή. 

Το *F406* στοχεύει στη μεταφορά επιβατών και μικρών φορτίων καθώς και στην πολιτική και στρατιωτική επιτήρηση. Για την αύξηση της μεταφορικής του ικανότητας μπορεί να τοποθετηθεί ένα ατρακτίδιο φορτίου στο κάτω μέρος της ατράκτου. Παράλληλα υπάρχει η έκδοση θαλάσσιας επιτήρησης *Surpolmar* που φέρει επιπλέον εξοπλισμό, μεταξύ του οποίου και ραντάρ κάλυψης 360 μοιρών. 

Παρόλο που οι δύο κινητήρων καθιστά ακριβότερες τις επιχειρήσεις σε σχέση με τα αντίστοιχα μονοκινητήρια αεροσκάφη όπως το Cessna 208 Caravan I, η ύπαρξη τους καθιστά το αεροσκάφος πιο αξιόπιστο, ειδικά όταν αυτό επιχειρεί πάνω από νερό. 

Το *Reims-Cessna F406* έχει επιλεγεί και χρησιμοποιείται επιχειρησιακά από το Ελληνικό Λιμενικό Σώμα.

Πηγές
-----

* EASA Type Certificate

Συγκρίσιμα αεροσκάφη
--------------------

* Beechcraft King Air
* Cessna 208 Caravan I

Εξωτερικοί σύνδεσμοι
--------------------

* Το Reims F406 στην επίσημη ιστοσελίδα της Reims Aviation
* Το Reims F406 στο Airliners.net
* Το Reims F406 στο koti.welho.com
* Το Reims F406 στο vincentaviation.co.nz
* Το Reims F406 CARAVAN II στο redstar.gr

|  |  |
| --- | --- |
| εικονίδιο Αεροπορία | Πύλη Αεροπορία |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Reims-Cessna F406** |
Οι **Άγιοι Θεόδωροι** (τούρκικα: *Zeytinliköy*) είναι χωριό της νήσου Ίμβρου στην περιφέρεια Γκιοκτσέαντα της επαρχίας Τσανάκκαλε της Τουρκίας. Οι Άγιοι Θεόδωροι βρίσκονται περίπου 3 χλμ. δυτικά της πόλης της Ίμβρου και σύμφωνα με την τελευταία απογραφή (2014), είχαν 126 κατοίκους.

Ο πληθυσμός αποτελείται κυρίως από Έλληνες ορθόδοξους, ενώ υπάρχουν και μερικοί σουνίτες Τούρκοι. Οι Άγιοι Θεόδωροι βρίσκονται δίπλα στο Γλυκύ, το Σχοινούδι και τα Αγρίδια, και είναι ένα από τα τελευταία χωριά της Τουρκίας με ελληνική παρουσία. Στο χωριό το 2013 άνοιξε ελληνικό δημοτικό σχολείο και το 2018 φοιτούσαν 10 μαθητές. Το 2017 άνοιξε ελληνικό νηπιαγωγείο και το 2018 φοιτούσαν 7 μαθητές. Επίσης στο χωριό υπάρχει και μουσείο για τον Οικουμενικό Πατριάρχη Βαρθολομαίο, το οποίο στεγάζεται στο παντοπωλείο του παππού του.

Το 2014 εκλέχτηκε πρόεδρος ο Ευστράτιος Ζούνης.

Προσωπικότητες
--------------

* Σπύρος Μελετζής
* Αρχιεπίσκοπος Αμερικής Ιάκωβος
* Πατριάρχης Βαρθολομαίος

Πληθυσμός
---------

| Δεδομένα πληθυσμού χωριών ανά έτη |
| --- |
| 2007 | 86 |
| 2000 | 94 
  |
| 1990 | 155 |
Οι Σελτζούκοι ήταν ένα τουρκικό φύλο ασιατικής καταγωγής, που εμφανίστηκε κατά τη διάρκεια του Μεσαίωνα. Σύντομα οι Σελτζούκοι έφτασαν στα σύνορα της Βυζαντινής Αυτοκρατορίας και κατέκτησαν τη Μικρά Ασία, έχοντας συντρίψει τον στρατό των Βυζαντινών στη μάχη του Ματζικέρτ. Επίσης, ίδρυσαν ένα μεγάλο σουλτανάτο που εκτεινόταν στις περιοχές της Μικράς Ασίας, της Περσίας, του Ιράκ, καθώς και σε περιοχές της Κεντρικής Ασίας. Το 1080 όταν έγινε αυτοκράτορας ο Αλέξιος ο Κομνηνός οργάνωσε νικηφόρες εκστρατείες εναντίον των Τούρκων.

Κατάλογος
---------

Αλπ Αρσλάν

Αμπού Νασρ Σαμ-Αλ-Μουλούκ Ντουκάκ

Κιλίτζ Αρσλάν Α'

Κιλίτζ Αρσλάν Β'

Μαλίκ Σαχ

Μαλίκ Σαχ Α'

Μαλίκ Σαχ Β'

Μαχμούτ Α'

Μαχμούτ Β'

Νουρεντίν Ζενγκί

Παραπομπές
----------

1. ↑  «Σουλτανάτο του Ρουμ». [*νεκρός σύνδεσμος*]
Το **Renault 21** ήταν ένα μεσαίο οικογενειακό αυτοκίνητο της κατηγορίας D, που παρήχθη από τη γαλλική αυτοκινητοβιομηχανία Renault, από τον Μάρτιο του 1986 έως τον Δεκέμβριο του 1994, αν και η παραγωγή της έκδοσης station wagon έφτασε έως τον Δεκέμβριο του 1995. Το μοντέλο σημείωσε μεγάλη εμπορική επιτυχία, με την συνολική διεθνή παραγωγή του να φτάνει τα 2.096.311 αντίτυπα. Αντικατέστησε το Renault 18 και τελικώς αντικαταστάθηκε στα τέλη του 1993 από το Renault Laguna πρώτης γενιάς.

Άλλες ονομασίες
---------------

Renault 21 TXI 2.0 λίτρων.
Τα αντίτυπα εξαγωγής στη Βόρεια Αμερική διατέθηκαν αρχικά μέσω του κοινού δικτύου των αντιπροσώπων της American Motors (AMC) και της Renault, και με την ονομασία **Renault Medallion**, όλα με τον κορυφαίο κινητήρα 2.2 λίτρων βενζίνης. Τον Αύγουστο του 1987 όμως, η Chrysler εξαγόρασε την American Motors και δημιούργησε την νέα εταιρεία Eagle. Μετά από αυτό, συνέχισε να εισάγει το Renault 21 έως το 1989, αλλά με το σήμα της εταιρείας αυτής, ως **Eagle Medallion**.

Εκδοχές αμαξώματος
------------------

Η στάνταρ εκδοχή του Renault 21 ήταν 4-πορτο σεντάν, το οποίο κυκλοφόρησε στην αγορά για πρώτη φορά τον Μάρτιο του 1986, ως ο επίσημος διάδοχος του επιτυχημένου Renault 18 και διατήρησε την υψηλή δημοτικότητα του προκατόχου του. Τον Ιούνιο του 1986, προστέθηκε ένα 5-πορτο 7-θέσιο station wagon, το **21 Nevada**, που ειδικότερα στο Ηνωμένο Βασίλειο κυκλοφόρησε ως **21 Savanna**.

Renault 21 εκδοχής liftback.
Τον Μάιο του 1989, όλη η παλέτα των εκδόσεων του 21 έλαβε μια έντονη αισθητική ανανέωση, που του προσέδωσε μια εξωτερική εμφάνιση παρόμοια με αυτήν του μεγαλύτερου Renault 25. Τότε ακριβώς, προστέθηκε στην παλέτα και μια εκδοχή 5-πορτη liftback, που είχε μάλιστα καλύτερη εμπορική πορεία στη Γαλλία από το σεντάν, καθώς και μια σπορ έκδοση 2.0 λίτρων Turbo.

Αναφορές
--------

1. ↑  L'Automobile Magazine n°477, mars 1986.

Βιβλιογραφία
------------

* Revue Technique Automobile n°710, Renault 21 1.7 - 2.0 essence sauf turbo.
* Revue Technique Automobile n°487, Renault 21 et Nevada Diesel.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Renault 21** |

* Ιστορία και τεχνικά χαρακτηριστικά του Renault 21 (στα αγγλικά)
* Autoweb France - Γαλλική ιστοσελίδα με τα τεχνικά χαρακτηριστικά του Renault 21 και όλων των μοντέλων της Renault
Συντεταγμένες: 39°07′17″N 23°39′20″E﻿ / ﻿39.12139°N 23.65556°E﻿ / 39.12139; 23.65556
Το **Καστάνι** είναι παραλία που βρίσκεται στα δυτικά παράλια της Σκοπέλου και απέχει 15 χιλιόμετρα βορειοδυτικά από τη χώρα του νησιού. Βρίσκεται δίπλα στην επίσης γνωστή παραλία Μηλιά ενώ παράλληλα έχει θέα στο κοντινό νησάκι της Δασιάς και το νησί της Σκιάθου. Είναι μια από τις ωραιότερες παραλίες του νησιού που έγινε διάσημη από την ταινία Mamma Mia, καθώς εκεί γυρίστηκαν αρκετές σκηνές της ταινίας. Χαρακτηριστικό της παραλίας είναι η αμμουδιά με τα γαλαζοπράσινα νερά. Είναι οργανωμένη σαν παραλία με εύκολη πρόσβαση.

Πηγές
-----

* Καστάνι
Το **Refuge Denied** είναι το πρώτο άλμπουμ του αμερικάνικου heavy metal συγκροτήματος Sanctuary, το οποίο κυκλοφόρησε το Νοέμβριο του 1987 μέσω της δισκογραφικής εταιρείας "Epic Records" και επανεκδόθηκε σε μορφή CD στις 18 Απριλίου 1988 και σε κασέτα τον Ιούλιο του 1991.

Η ηχογράφηση του έγινε στα "Steve Lawson Studios" του Σιάτλ και η μίξη του στο "Granny's House" της Καλιφόρνια. Το 2010 επανεκδόθηκε σε μορφή διπλού CD μαζί με το δεύτερο άλμπουμ του συγκροτήματος, "*Into the Mirror Black*", από την "Ironbird Records".

Η παραγωγή του άλμπουμ έγινε από τον κιθαρίστα και τραγουδιστή των Megadeth, Ντέιβ Μαστέιν, ο οποίος συμμετείχε και στη διασκευή του "*White Rabbit*" των Jefferson Airplane.

Κατά τη διάρκεια των ηχογραφήσεων, ο τραγουδιστής Γουόρελ Ντέιν τραυμάτισε το λαιμό του, γεγονός που άλλαξε τη χροιά της φωνής του, κάτι που είναι εμφανές στις επόμενες κυκλοφορίες των Sanctuary και των Nevermore.

Τραγούδια
---------

1. **Battle Angels** *(Blosl, Dane)* - 4:30  

2. **Die for My Sins** *(Rutledge, Dane)* - 3:37  

3. **Soldiers of Steel** *(Rutledge, Dane)* - 5:24  

4. **Veil of Disguise** *(Rutledge, Dane)* - 5:43  

5. **Sanctuary** *(Rutledge, Dane)* - 3:54  

6. **White Rabbit** *(Slick)* - 3:07  

7. **Termination Force** *(Rutledge, Dane, Sheppard)* - 3:49  

8. **Ascension to Destiny** *(Rutledge, Dane)* - 4:52  

9. **The Third War** *(Rutledge, Dane)* - 3:47

Τα μέλη του συγκροτήματος
-------------------------

Το "*Refuge Denied*" ηχογραφήθηκε από τους εξής μουσικούς:

* Γουόρελ Ντέιν - φωνητικά
* Λένι Ράτλετζ - κιθάρα
* Σιν Μπλοσλ - κιθάρα
* Τζιμ Σέπαρντ - μπάσο
* Ντέιβ Μπάντμπιλ - τύμπανα

Γκεστ συμμετοχή
* Ντέιβ Μαστέιν - κιθάρα στο "*White Rabbit*"

Παραπομπές
----------

1. ↑  Επανέκδοση του 1988
2. ↑  Επανέκδοση του 1991
3. ↑  Sanctuary (4) - Refuge Denied / Into The Mirror Black (CD, Album)

Πηγές
-----

* Refuge Denied - Sanctuary | Songs, Reviews, Credits, Awards | AllMusic
* Sanctuary - Refuge Denied - Encyclopaedia Metallum: The Metal Archives

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Sanctuary |
| --- |
|  |
| 
* **Γουόρελ Ντέιν**
* **Τζιμ Σέπαρντ**
* **Μπραντ Χαλ**
* **Ντέιβ Μπάντμπιλ**
* **Λένι Ράτλετζ**

* Τζεφ Λούμις
* Σιν Μπλοσλ
 |
|  |
| Ηχογραφήσεις σε στούντιο | 
* *Refuge Denied* (1987)
* *Into the Mirror Black* (1990)
* *The Year the Sun Died* (2014)
* *Inception* (2017)
 |
|  |
| Ζωντανές ηχογραφήσεις | 
*Into the Mirror Live* (1991) |

 |
Η **Smalltalk** είναι μια αμιγώς αντικειμενοστρεφής γλώσσα προγραμματισμού. Σχεδιάστηκε από τους Alan Kay, Adele Goldberg, Dan Ingals, και τους συνεργάτες τους (ομάδα Learning Research Group, LRG), στο ερευνητικό κέντρο της Xerox στο Palo Alto κατά τη διάρκεια της δεκαετίας του 1970.

Αν και δεν ήταν η πρώτη αντικειμενοστρεφής γλώσσα προγραμματισμού (προηγήθηκε η Simula, από την οποία και επηρεάστηκε), θεωρείται πρότυπο για τις γλώσσες του είδους και αποτέλεσε σημαντική επιρροή στη σχεδίαση νέων γλωσσών. 

Βασίζεται σε ένα μοντέλο ενεργών αντικειμένων που ανταλλάσσουν μηνύματα (το αντίστοιχο των μεθόδων σε άλλες γλώσσες) κατά τη διάρκεια του προγράμματος. Έχει δυναμικούς τύπους και το είδος του μηνύματος που πρόκειται να σταλεί κάθε φορά μεταξύ δυο αντικειμένων αποφασίζεται δυναμικά στη διάρκεια της εκτέλεσης του προγράμματος (δυναμική δέσμευση μεθόδων). Τα αντικείμενα ανήκουν σε κλάσεις και μια κλάση μπορεί να επεκταθεί σαν μια νέα κλάση με επιπρόσθετη λειτουργικότητα (κληρονομικότητα).

Η τελευταία επίσημη έκδοση της γλώσσας είναι η Smalltalk-80, έκδοση 2 (1980).

Υποσημειώσεις
-------------

1. ↑  Alan Kay, "The Early History of Smalltalk", HOPL, 1993.
2. ↑

Δείτε επίσης
------------

* Squeak

Εξωτερικοί σύνδεσμοι
--------------------

* Επίσημη σελίδα της Smalltalk (Αγγλικά)

Βιβλιογραφία
------------

|  |  |
| --- | --- |
| Wikibooks logoWikibooks logo | Τα αγγλικά Βικιβιβλία έχουν βιβλία που έχουν σχέση με τη:  **Smalltalk** |

* Michael L. Scott, "Programming Language Pragmatics", Second Edition, Elsevier, 2006 [Ελλ. Έκδοση: Michael L. Scott, "Πραγματολογία των Γλωσσών Προγραμματισμού", Μτφ. Νικόλαος Παπασπύρου, Εκδόσεις Κλειδάριθμος, 2009].
* Simon Lewis, "The Art and Science of Smalltalk", Hewlett Packard, 1995.
* Adele Goldberg, David Robson, "Smalltalk-80: The Language", Addison-Wesley Longman Publishing, 1989.

  


|  |  |  |  |
| --- | --- | --- | --- |
| 

| π • σ • ε
Γλώσσες προγραμματισμού |
| --- |
|  |
| 
* Ada
* ALGOL
* APL
* Applescript
* Assembly
* BASIC
* C
* C++
* C#
* COBOL
* Erlang
* Forth
* Fortran
* Go
* Haskell
* Java
* JavaScript
* Kotlin
* Lisp
* Logo
* Lua
* ML
* Objective-C
* Pascal
* Perl
* PHP
* Prolog
* Python
* R
* Ruby
* Rust
* SQL
* Shell
* Simula
* Smalltalk
* Swift
* Visual Basic
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh87003115
* SUDOC: 030104092
* BNF: cb12158691c (data)

 |

 |

|  |  |
| --- | --- |
| 

|  |
| --- |
| * Πύλη:Προγραμματισμός
 |

 |
Το ***MIDI Maze*** ένα είναι βιντεοπαιχνίδι βολών πρώτου προσώπου, που δημιουργήθηκε από την Xanth Software F/X για το Atari ST, το 1987. Στο εν λόγω βιντεοπαιχνίδι έχει πιστωθεί ότι εισήγαγε την έννοια των deathmatch. Το παιχνίδι μπορούσε να δημιουργήσει δίκτυα για πολλούς παίκτες με το περιβάλλον MIDI. Μέχρι και 16 υπολογιστές μπορούσαν να δικτυωθούν σε ένα "*MIDI Ring*", συνδέοντας τη θύρα MIDI-OUT σε έναν υπολογιστή με μια θύρα MIDI-IN στον επόμενο υπολογιστή. Όλοι οι παίκτες εμφανίζονται ως χαμογελαστά πρόσωπα σε διάφορα χρώματα. Οι σφαίρες φαίνονται ως μικρές μπάλες.

Το *MIDI-Maze II* αναπτύχθηκε αργότερα από τον Markus Fritze για τη Sigma-Soft. Αυτό το παιχνίδι κυκλοφόρησε ως shareware και περιείχε βελτιώσεις στο gameplay σε σχέση με το πρωτότυπο. Μια βελτιωμένη παραλλαγή, που βασίζεται περισσότερο στο πρωτότυπο *MIDI Maze* ήταν το *Midimaze Plus* από τους Robert και Werner Spahl. Αυτή η έκδοση περιέχει μια πυξίδα και περισσότερες λεπτομέρειες στους παίκτες.

Παραπομπές
----------

1. ↑  Thomson, Iain. "Gaming timeline Αρχειοθετήθηκε 2016-12-20 στο Wayback Machine.". Personal Computer World. 2008-02-21. Ανακτήθηκε στις 2012-10-21.

Εξωτερικοί σύνδεσμοι
--------------------

* MIDI Maze Utilities
* MIDI Maze fan site (στα Γερμανικά)
* Πληροφορίες για το Faceball 2000
Η **Samsonite International SA** είναι εταιρεία η οποία κατασκευάζει και εμπορεύεται αποσκευές, με προϊόντα που κυμαίνονται από μεγάλες βαλίτσες έως μικρές τσάντες και προστατευτικά τουαλέτας. Η εταιρεία ιδρύθηκε στο Ντένβερ του Κολοράντου, των Ηνωμένων Πολιτειών. Η έδρα της είναι στο Λουξεμβούργο και είναι εισηγμένη στο Χρηματιστήριο του Χονγκ Κονγκ.[1]

Ιστορία
-------

Η εταιρεία ιδρύθηκε στο Ντένβερ στις 10 Μαρτίου 1910 από τον Τζεζ Σουέιντερ (1882-1970), ως Shwayder Trunk Manufacturing Company. Ήταν θρησκευόμενος άνθρωπος και το όνομα Samsonite προέρχεται από τον Σαμψών της Βίβλου. Άρχισε να χρησιμοποιεί το εμπορικό σήμα Samsonite το 1941 για μια νέα βαλίτσα του, που εισήχθη το 1939. [2] Το 1965, αφού η βαλίτσα Samsonite έγινε το προϊόν της εταιρείας με τις καλύτερες πωλήσεις, η εταιρεία άλλαξε το όνομά της σε SAMSONITE. Για πολλά χρόνια η θυγατρική της SAMSONITE Furniture Co. διατηρούσε εργοστάσιο στο Μουρφίσμπορο του Τενεσί.

Η οικογένεια Σουέιντερ πώλησε την εταιρεία στην Beatrice Foods το 1973. Η Samsonite λειτούργησε με σχετική ανεξαρτησία εντός της Beatrice μέχρι το 1986, όταν η εταιρεία πωλήθηκε στον Κόλμπεργκ Κράβις Ρόμπερτς. Στη συνέχεια, η εταιρεία πέρασε πολλές αλλαγές ιδιοκτησίας κατά τη δεκαετία του 1980 και τη δεκαετία του 1990.

Παραπομπές
----------

1. ↑
2. ↑
Ο **Κατάλογος Henry Draper** είναι αστρονομικός κατάλογος αστέρων με αστρομετρικά και φασματοσκοπικά δεδομένα για περισσότερους από 225.000 από τους φωτεινότερους αστέρες που είναι ορατοί από το βόρειο και το νότιο ημισφαίριο της Γης.

Ο κατάλογος δημοσιεύθηκε για πρώτη φορά μεταξύ των ετών 1918 και 1924. Συντάχθηκε από την Άνι Τζαμπ Κάνον και τους συνεργάτες της στο Αστεροσκοπείο του Harvard College υπό την επίβλεψη του Έντουαρντ Πίκερινγκ, και ονομάσθηκε έτσι προς τιμή του Χένρυ Ντρέιπερ, του οποίου η χήρα δώρισε τα χρήματα που απαιτούσε η κατάρτιση του καταλόγου.

Οι αστέρες που περιλαμβάνονται στον κατάλογο έχουν μέσο φαινόμενο μέγεθος, μέχρι 9 (περίπου 50 φορές αμυδρότεροι από τους αμυδρότερους αστέρες που είναι ορατοί με γυμνό μάτι). Αυτό τους καθιστά ορατούς με ερασιτεχνικά τηλεσκόπια και πολύ φωτεινούς μέσα από επαγγελματικό εξοπλισμό.

Η μεγαλύτερη ιστορική αξία του καταλόγου, πέρα από το ότι είναι από τους πρώτους που κάλυπταν ολόκληρη την ουράνια σφαίρα, έγκειται στο ότι υπήρξε η πρώτη προσπάθεια για την καταλογογράφηση των φασματικών τύπων των αστέρων, σε μεγάλο αριθμό αστέρων.

Ο Κατάλογος Henry Draper άνοιξε τη συστηματική μελέτη των εκπομπών ακτινοβολίας των αστέρων. πράγμα που οδήγησε στη σωστή τους φασματική ταξινόμηση και στο Διάγραμμα Hertzsprung-Russell.

Ο αριθμός ενός αστέρα στον κατάλογο, που ακολουθεί τα αρχικά **HD** (από το  **H**enry **D**raper) χρησιμοποιείται ευρύτατα ως η ονομασία του αστέρα όταν δεν υπάρχει ιδιαίτερο όνομα, ονομασία με μικρό γράμμα του ελληνικού αλφαβήτου ή αριθμός Φλάμστηντ.

Οι αστέρες με αριθμούς από 1 ως 225300 ανήκουν στον αρχικό κατάλογο και είναι όλοι αριθμημένοι κατά σειρά αύξουσας ορθής αναφοράς για την εποχή 1900.0. Οι αστέρες με αριθμούς από 225301 ως 359083 ανήκουν σε μία επέκταση του καταλόγου που έγινε το 1949. Πολλές φορές χρησιμοποιούνται για τους αστέρες της επεκτάσεως τα διακριτικά **HDE** (από το **H**enry **D**raper **E**xtension = Επέκταση του Χένρυ Ντρέιπερ), αλλά ακόμα και αυτοί συνήθως γράφονται ως HD, αφού η αρίθμηση εξασφαλίζει ότι δεν μπορεί να υπάρξει σύγχυση.

Πηγές
-----

* Hearnshaw, J.B.: *The Analysis of Starlight: One Hundred and Fifty Years of Astronomical Spectroscopy*, Cambridge University Press, Cambridge 1986, ISBN 0-521-25548-1
* Schulz, Norbert S.: *From Dust to Stars: Studies of the Formation and Early Evolution of Stars*, Springer, Βερολίνο και Νέα Υόρκη 2005, ISBN 3-540-23711-9
Το κοινό μας σκόρδο, ***Allium sativum*** Woodwill.
Το φρούτο (*κάστανο*) της κοινής καστανιάς, ***Castanea sativa*** Mill.
 *Θηλυκή Cannabis sativa, ψυχαγωγική/φαρμακευτική μαριχουάνα*
Οι όροι ***Sativa***, ***Sativus*** και ***Sativum*** αναφέρονται σε βοτανικά (επιστημονικά) επίθετα, λατινικής προέλευσης, που σημαίνουν στην κυριολεξία *καλλιεργημένα*. Όχι τυχαία, οι όροι συνδέονται βοτανικά με συγκεκριμένα φυτικά είδη που προάγουν την καλή υγεία του ανθρώπου, και χρησιμοποιούνται για να χαρακτηρίσουν καλλιέργειες ή φυτεύσεις που σκόπιμα καλλιεργούνται με σπορά.

Χρήση
-----

Ο όρος *Sativa* (που τελειώνει σε -a) είναι η θηλυκή μορφή του επιθέτου, αλλά τα αρσενικά (κατάληξη σε -us) και τα ουδέτερα (κατάληξη σε -um) είναι οι αντίστοιχες καταλήξεις που χρησιμοποιούνται για να δεικνύουν το γένος των ουσιαστικών. Για παράδειγμα, το αρσενικό *Crocus sativus* και το ουδέτερο *Pisum sativum*.

Παραδείγματα
------------

Παραδείγματα καλλιεργειών που ενσωματώνουν αυτή τη συγκεκριμένη ονοματολογία -και τις παραλλαγές της- στη λατινική γλώσσα περιλαμβάνουν τα εξής:

* *Allium sativum*, σκόρδο
* *Avena sativa*, η κοινή βρώμη
* *Cannabis sativa*, η Κάνναβη η ήμερη, μία από τις ποικιλίες κάνναβης
* *Castanea sativa*, η κοινή (καλλιεργήσιμη για τα κάστανα) καστανιά
* *Crocus sativus*, ο κρόκος σαφράν
* *Cucumis sativus*, το αγγούρι
* *Daucus carota* subsp. *sativus*, το καρότο
* *Eruca sativa*, η ρόκα, ένα φυλλώδες λαχανικό
* *Lactuca sativa, μαρούλι Lollo rosso*
* *Medicago sativa*, η μηδική
* *Nigella sativa*, ένα λουλούδι του οποίου οι εδώδιμοι σπόροι είναι μερικές φορές γνωστοί ως *«μαύρο κύμινο»*
* *Oryza sativa*, το ρύζι
* *Pastinaca sativa.* παστινάκι, ένα λαχανικό ρίζας που σχετίζεται στενά με το καρότο και τον μαϊντανό
* *Pisum sativum*, το φυτό του μπιζελιού

Παραπομπές
----------

1. ↑  Allen J. Coombes *The A to Z of Plant Names: A Quick Reference Guide to 4000 Garden Plants* στα Google Books
2. ↑  The major species of *Cannabis* are *sativa*, *indica*, and *ruderalis*. Resin, Harry (9 May 2014). «5 Differences Between Sativa and Indica». *High Times*. Αρχειοθετήθηκε από το πρωτότυπο στις 16 July 2015.. Ανακτήθηκε στις 15 July 2015.
| **Καρβοξυαμινομεθανικό οξύ** 
 |
| --- |
| Χημικό όνομα | Καρβοξυαμινομεθανικό οξύ |
| Χημικός τύπος | C2H3NO4 |
| Σύντομος συντακτικός τύπος | HOOCNHCOOH |
| Όνομα κατά IUPAC | Καρβοξυαμινομεθανικό οξύ |
| SMILES | O=C(O)NC(O)=O |
| *Φυσικές ιδιότητες* |
| Μοριακή μάζα | 105,051 amu |
|

Το **καρβοξυαμινομεθανικό οξύ** ή **καρβοξυαμινοφορμικό οξύ** είναι ένα ασταθές μη πρωτεϊνικό αμινοξύ. Σε αυτό η αμινομάδα παρεμβάλλεται μεταξύ δυο (2) καρβοξυλίων.

Παραγωγή
--------

1. Με επίδραση αμινομεθανικού οξέος σε αλομεθανικό οξύ:

{\displaystyle HOOCNH\_{2}+XCOOH{\xrightarrow {}}HOOCNHCOOH+HX}

2 Με υδρόλυση κυαναμινομεθανονιτρίλιου:

{\displaystyle NH\_{3}+2NaOX{\xrightarrow {-2NaOH}}NHX\_{2}{\xrightarrow[{-2NaX}]{+2NaCN}}NCNHCN{\xrightarrow {+4H\_{2}O}}HOOCNHCOOH+2NH\_{3}}

Χημικές ιδιότητες και παράγωγα
------------------------------

1. Ιονισμός: 

{\displaystyle HOOCNH\_{2}^{+}COOH{\stackrel {+OH^{-}}{\overrightarrow {\longleftarrow }}}HOOCNH\_{2}^{+}COO^{-}+H\_{2}O{\stackrel {+OH^{-}}{\overrightarrow {\longleftarrow }}}HOOCNHCOO^{-}+H\_{2}O{\stackrel {+OH^{-}}{\overrightarrow {\longleftarrow }}}{}^{-}OOCNHCOO^{-}+H\_{2}O}

* Σε υδατικά διαλύματα:

1. Για pH<pKa1 ιονίζεται η αμινομάδα.
2. Για pH=pI ιονίζονται και η αμινομάδα και η μια καρβοξυλομάδα.
3. Για pH>pKa2 και pH<pKa3 ιονίζεται η μια καρβοξυλομάδα.
4. Για pH>pKa3 και η δεύτερη.

2. Εστεροποίηση:

{\displaystyle HOOCNHCOOH{\stackrel {-H\_{2}O}{\overrightarrow {\longleftarrow }}}HOOCNHCOOR{\stackrel {+ROH}{\overrightarrow {\longleftarrow }}}ROOCNHCOOR+H\_{2}O}

3. Επίδραση αλκυλοαλογονιδίων:

{\displaystyle HOOCNHCOOH+RX{\xrightarrow {}}HOOCN(R)COOH+HX}

4. Επίδραση ακυλοαλογονιδίων:

{\displaystyle HOOCNHCOOH+RCOX{\xrightarrow {}}HOOCN(OR)COOH+HX}

5. Αναγωγή με LiAlH4 ή NaBH4:

{\displaystyle HOOCNHCOOH+LiAlH\_{4}{\xrightarrow {}}HOCH\_{2}NHCH\_{2}OH+LiAlO\_{2}}

6. Επίδραση καρβενίων. Π.χ. μεθυλενίου:

{\displaystyle HOOCNHCOOH+CH\_{2}N\_{2}{\xrightarrow {hv}}{\frac {2}{5}}HOOCNHCOOCH\_{3}+{\frac {1}{5}}HOOCN(CH\_{3})COOH+N\_{2}+{\frac {2}{5}}H\_{2}NCOOH+{\frac {2}{5}}} οξαοξιράνιο

7. Αυτοδιάσπαση:

{\displaystyle HOOCNHCOOH{\xrightarrow {}}2CO\_{2}+NH\_{3}}

Πηγές
-----

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.
Ένα **MANET (Mobile Ad hoc NETwork - Κινητό ad hoc δίκτυο)** είναι ένα αυτορυθμιζόμενο και χωρίς υποδομή δίκτυο κινητών συσκευών που συνδέονται μέσω ασύρματων ζεύξεων. Ad hoc είναι λατινική φράση που σημαίνει "γι αυτό το σκοπό".

Κάθε συσκευή σε ένα MANET είναι ελεύθερη να κινηθεί σε κάθε κατεύθυνση, και ως εκ τούτου να αλλάζει συχνά τις ζεύξεις της με άλλες συσκευές. Καθεμιά θα πρέπει να προωθεί την κυκλοφορία των δεδομένων που δε σχετίζονται με τη δική της χρήση, και συνεπώς να λειτουργεί ως δρομολογητής. Η κύρια πρόκληση για την οικοδόμηση ενός MANET είναι ο εφοδιασμός κάθε συσκευής έτσι ώστε να διατηρεί συνεχώς τις πληροφορίες που απαιτούνται για να δρομολογεί κατάλληλα την κυκλοφορία. Τα εν λόγω δίκτυα μπορούν είτε να λειτουργήσουν αυτόνομα είτε να συνδεθούν στο Internet.

Τα MANETs είναι ένα είδος ασύρματων ad hoc δικτύων με δρομολογήσιμο δικτυακό περιβάλλον στην κορυφή του στρώματος Ζεύξης Δεδομένων του Μοντέλου Αναφοράς OSI.

Η ανάπτυξη των φορητών υπολογιστών και ασύρματης δικτύωσης 802.11/Wi-Fi έχουν καταστήσει τα MANETs ένα δημοφιλές θέμα έρευνας από τα μέσα της δεκαετίας του '90. Πολλές ακαδημαϊκές εργασίες αξιολογούν τα πρωτόκολλα και τις δυνατότητές τους, όπου υποθέτουν ποικίλους βαθμούς κινητικότητας μέσα σε έναν οριοθετημένο χώρο, συνήθως με τους κόμβους να απέχουν ελάχιστα άλματα (hops) μεταξύ τους. Διαφορετικά πρωτόκολλα αξιολογούνται τότε βάσει των μετρήσεων όπως ρυθμός απώλειας πακέτων (packet drop rate), το overhead που έχει εισαχθεί από το πρωτόκολλο δρομολόγησης, η end-to-end καθυστέρηση των πακέτων, το throughput του δικτύου κλπ.

Τύποι MANETs
------------

* VANETs (Vehicular Ad hoc NETworks - Δίκτυα ad hoc οχημάτων): Χρησιμοποιούνται για την επικοινωνία μεταξύ οχημάτων αλλά και ανάμεσα στα οχήματα και τον εξοπλισμό καθ 'οδόν.
* InVANETs (Intelligent Vehicular Ad hoc NETworks - Ευφυή VANETs): Είναι ένα είδος τεχνητής νοημοσύνης που βοηθά τα οχήματα να συμπεριφέρονται με ευφυείς τρόπους κατά τη διάρκεια συγκρούσεων μεταξύ οχημάτων, ατυχημάτων, οδήγησης υπό την επήρεια αλκόολ κλπ.
* iMANETs (Internet based Mobile Ad hoc NETworks - Διαδικτυακά MANETs): Είναι ad hoc δίκτυα που συνδέουν κινητούς κόμβους με σταθερούς Internet-gateway κόμβους. Σε τέτοιους τύπους δικτύων δεν εφαρμόζονται απευθείας κανονικοί ad hoc αλγόριθμοι δρομολόγησης.

Υπάρχοντα πρωτόκολλα
--------------------

* Προληπτικά: Περιοδική συντήρηση της δρομολόγησης
	+ FSR
	+ OLSR
	+ DREAM
	+ DSDV
	+ Babel

* Αντιδραστικά: Κατασκευή της δρομολόγησης κατ' απαίτηση
	+ AODV
	+ DSR
	+ RDMAR

* Υβριδικά: Συνδυασμός των παραπάνω ανάλογα με την περίσταση
	+ ZRP
	+ ToRA

* Ιεραρχικά: Βασισμένα σε μια συγκεκριμένη δομή γύρω από συγκεκριμένους κόμβους με καθορισμένους ρόλους
	+ HSR
	+ VSR
	+ CBRD

* Γεωγραφικά: Χρησιμοποιώντας πληροφορίες σχετικά με τη θέση των κινητών κόμβων.
	+ Greedy - Άπληστος αλγόριθμος
	+ LAR
	+ FACE (GPSR)
	+ GRID
	+ ZHLS

Βλέπε επίσης
------------

* Ad hoc δίκτυο

Εξωτερικοί σύνδεσμοι
--------------------

Mobile Ad Hoc Networks (MANETs)

MANET (Mobile Adhoc NETwork)